ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้าพ.ศ. ๒๕๕๓ อาศัยอำนาจตามความในมาตรา๑๑ (๑๐) มาตรา ๔๔ มาตรา ๙๕ มาตรา ๙๖ และมาตรา ๙๗แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้า พ.ศ. ๒๕๕๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ระเบียบนี้ให้ใช้บังคับในการรับการจ่าย การเก็บรักษา การบริหารจัดการ การนำส่ง และการใช้จ่าย เงินกองทุนพัฒนาไฟฟ้าข้อ๔ ในระเบียบนี้กกพ. หมายความว่า คณะกรรมการกำกับกิจการพลังงานสกพ. หมายความว่าสำนักงานคณะกรรมการกำกับกิจการพลังงานเลขาธิการ สกพ. หมายความว่าเลขาธิการสำนักงานคณะกรรมการกำกับกิจการพลังงานกองทุน หมายความว่า กองทุนพัฒนาไฟฟ้า ตามพระราชบัญญัติการประกอบกิจการพลังงานพ.ศ. ๒๕๕๐ข้อ๕ ให้ประธาน กกพ.เป็นผู้รักษาการตามระเบียบนี้ และวินิจฉัยปัญหาเกี่ยวกับการปฏิบัติตามระเบียบนี้หมวด ๑การบริหารและกำกับดูแลกองทุน ข้อ๖ เพื่อให้การดำเนินงานของกองทุนบรรลุวัตถุประสงค์ตามพระราชบัญญัติการประกอบกิจการพลังงานพ.ศ. ๒๕๕๐ ให้ กกพ. มีอำนาจหน้าที่ ดังต่อไปนี้(๑)กำหนดนโยบาย และกำกับการดำเนินงานของกองทุน(๒)กำกับการใช้จ่ายเงินกองทุนให้มีประสิทธิภาพ(๓)อนุมัติและจัดสรรเงินกองทุนให้เป็นไปตามวัตถุประสงค์ของกองทุน(๔)อนุมัติการหาผลประโยชน์ของกองทุน(๕)แต่งตั้งคณะกรรมการพัฒนาชุมชนในพื้นที่รอบโรงไฟฟ้าเพื่อบริหารจัดการเงินกองทุนที่ได้รับจัดสรรสำหรับกิจการตามมาตรา๙๗ (๓) ในพื้นที่(๖)แต่งตั้งคณะอนุกรรมการเพื่อช่วยปฏิบัติงานของ กกพ.ด้านการกลั่นกรองแผนงานและโครงการ และด้านการติดตามประเมินผลโครงการ(๗)กำหนดกรอบการติดตามและประเมินผลการดำเนินงานของกองทุน(๘)ดำเนินการอื่นใดเพื่อให้บรรลุวัตถุประสงค์ของกองทุนข้อ๗ ให้ สกพ.มีหน้าที่สนับสนุนการปฏิบัติงานของ กกพ. ดังนี้(๑)จัดทำแผนงานประจำปี ประมาณการรายได้และรายจ่าย สำหรับกิจการตามมาตรา ๙๗(๒)รับเงิน จ่ายเงิน เก็บรักษา และบริหารจัดการเงินกองทุน(๓)จัดทำประกาศเพื่อให้มีการยื่นข้อเสนอโครงการ สำหรับกิจการตามมาตรา ๙๗ (๔) และ (๕)ตามหลักเกณฑ์ วิธีการ และเงื่อนไขที่ กกพ. กำหนด(๔)ศึกษา วิเคราะห์ และให้ความเห็นข้อเสนอแผนงานและโครงการ สำหรับกิจการตามมาตรา ๙๗(๕)รวบรวมและวิเคราะห์ข้อมูล เพื่อการติดตามและประเมินผลการใช้จ่ายเงินกองทุน(๖)จัดทำรายงานผลการดำเนินงานและการใช้จ่ายเงินกองทุน รวมทั้งรายงานการเงินเสนอต่อกกพ.(๗)ประชาสัมพันธ์ และเผยแพร่ผลการดำเนินงานกองทุน(๘)ปฏิบัติงานอื่นใดตามที่ กกพ. มอบหมายหมวด ๒การนำส่งเงินเข้ากองทุนการรับเงิน และการเก็บรักษาเงิน ข้อ๘ ให้ สกพ. เปิดบัญชีเงินฝากธนาคารประเภทเงินฝากกระแสรายวัน เงินฝากออมทรัพย์ หรือเงินฝากประจำ เพื่อกิจการกองทุนข้อ๙ ให้ผู้รับใบอนุญาตประกอบกิจการไฟฟ้านำส่งเงินเข้ากองทุนตามระยะเวลาและในอัตราที่ กกพ. กำหนดข้อ๑๐ เงินที่ได้รับจากผู้รับใบอนุญาตประกอบกิจการไฟฟ้าประเภทใบอนุญาตผลิตไฟฟ้าให้สกพ. จัดสรรเป็นค่าใช้จ่ายตามมาตรา ๙๗ (๓) ในสัดส่วนร้อยละเก้าสิบห้าและส่วนที่เหลือร้อยละห้า ให้จัดสรรเป็นค่าใช้จ่ายตามมาตรา ๙๗ (๖)ข้อ๑๑ เงินที่ได้รับจากผู้รับใบอนุญาตประกอบกิจการไฟฟ้าประเภทอื่นให้จัดสรรเป็นค่าใช้จ่ายตามมาตรา ๙๗ (๑) (๔) (๕) และ (๖) ตามที่ กกพ. กำหนดข้อ๑๒ เงินค่าปรับทางปกครองที่ได้รับจากผู้รับใบอนุญาตประกอบกิจการไฟฟ้าตามมาตรา ๑๒๘ และค่าปรับจากความผิดที่ กกพ. เปรียบเทียบตามมาตรา ๑๔๐ เมื่อได้หักค่าใช้จ่ายตามที่กกพ. กำหนดแล้ว ให้ สกพ. นำส่งเข้ากองทุนข้อ๑๓ เงินค่าปรับที่กองทุนได้รับตามข้อ๑๒ ให้จัดสรรเป็นค่าใช้จ่ายตามมาตรา ๙๗ (๖) ยกเว้นค่าปรับจากการไม่ปฏิบัติตามมาตรา๘๗ วรรคสอง ให้จัดสรรเป็นค่าใช้จ่าย เพื่อการชดเชยตามมาตรา ๙๗ (๒)ข้อ๑๔ ดอกผลหรือผลประโยชน์ใด ๆที่เกิดจากเงินหรือทรัพย์สินของกองทุน ให้จัดสรรเป็นค่าใช้จ่ายในการบริหารกองทุนหรือตามที่ กกพ. กำหนดข้อ๑๕ ในกรณีที่มีผู้บริจาคเงินหรือทรัพย์สินให้กองทุนโดยระบุวัตถุประสงค์เพื่อใช้ในกิจการใดตามมาตรา ๙๗ ให้ สกพ.ดำเนินการตามวัตถุประสงค์ของผู้บริจาคหากไม่ระบุวัตถุประสงค์ไว้ให้เสนอ กกพ. พิจารณาเพื่อจัดสรรใช้ในกิจการตามมาตรา ๙๗ทั้งนี้การรับเงินและทรัพย์สินดังกล่าวต้องไม่มีเงื่อนไข ภาระผูกพันหรือก่อให้เกิดภาระค่าใช้จ่ายกองทุนเกินสมควรข้อ๑๖ การรับเงินหรือทรัพย์สินที่มีผู้บริจาคให้ สกพ. ออกใบเสร็จรับเงินหรือเอกสารการรับทรัพย์สินให้แก่ผู้บริจาคหมวด ๓การจ่ายเงินกองทุนและการใช้จ่ายเงินกองทุน ส่วนที่ ๑การจ่ายเงินกองทุน ข้อ๑๗ ให้เลขาธิการ สกพ.หรือผู้ที่เลขาธิการ สกพ. มอบหมาย มีอำนาจสั่งจ่ายเงินจากบัญชีเงินฝากของกองทุนตามข้อ ๘ เป็นค่าใช้จ่ายเพื่อกิจการตามมาตรา ๙๗ ภายในวงเงินตามแผนงานประจำปี ที่กกพ. อนุมัติ โดยจะจ่ายเป็นรายไตรมาสหรือตามแผนการดำเนินงาน แล้วแต่กรณีข้อ๑๘ การสั่งจ่ายเงินจากบัญชีตามข้อ ๑๗ให้ดำเนินการโดยโอนเงินกองทุนเข้าบัญชีเงินฝากธนาคาร หรือออกเช็คสั่งจ่ายในนามผู้ได้รับการจัดสรรเงินกองทุนแล้วแต่กรณีข้อ๑๙ สกพ. จะจ่ายเงินกองทุนได้ในกรณี ดังต่อไปนี้(๑)การขอรับเงิน เพื่อกิจการตามมาตรา ๙๗ (๑)ให้ผู้รับใบอนุญาตประกอบกิจการไฟฟ้าประเภทใบอนุญาตจำหน่ายไฟฟ้าที่ได้รับอนุมัติจากกกพ. แจ้งรายละเอียดบัญชีเงินฝากธนาคารเป็นหนังสือ ให้ สกพ. ทราบ(๒)การขอรับเงิน เพื่อกิจการตามมาตรา ๙๗ (๒)ให้ผู้รับใบอนุญาตประกอบกิจการไฟฟ้าที่ได้รับอนุมัติจาก กกพ.ให้เป็นผู้รับการจัดสรรเพื่อการชดเชยผู้ใช้ไฟฟ้าที่ต้องจ่ายค่าไฟฟ้าแพงขึ้นผ่านสูตรการปรับอัตราค่าไฟฟ้าโดยอัตโนมัติแจ้งรายละเอียดบัญชีเงินฝากธนาคาร เป็นหนังสือให้ สกพ. ทราบ(๓)การขอรับเงิน เพื่อกิจการตามมาตรา ๙๗ (๓) ให้ สกพ.โอนเงินตามแผนการใช้จ่ายเงินรายไตรมาสของแผนงานประจำปีเข้าบัญชีเงินฝากธนาคารตามระเบียบที่ กกพ. กำหนด(๔)การขอรับเงิน เพื่อกิจการตามมาตรา ๙๗ (๔) และ (๕)ให้ผู้รับการจัดสรรเงินยื่นหนังสือขอเบิกเงินต่อ สกพ. เป็นครั้งคราวเมื่อถึงกำหนดหรือใกล้จะถึงกำหนดจ่ายเงินโดยทุกครั้งที่ขอเบิกเงินต้องมีเอกสารประกอบดังนี้(ก)มติ กกพ. อนุมัติโครงการตามมาตรา ๙๗ (๔) หรือ (๕)(ข)แผนการใช้จ่ายเงินที่ได้รับอนุมัติ หรือที่ได้อนุมัติให้มีการเปลี่ยนแปลงหรือประมาณการรายจ่ายประจำปี แล้วแต่กรณี(ค)รายละเอียดบัญชีเงินฝากธนาคาร(ง)เอกสารประกอบอื่นตามที่ สกพ. กำหนดทั้งนี้การเปลี่ยนแปลงรายการ การขยายระยะเวลาดำเนินการที่เปลี่ยนแปลงไปจากรายละเอียดโครงการที่ กกพ. ได้อนุมัติไว้แล้ว จะต้องได้รับอนุมัติจากกกพ. ก่อน(๕)การจ่ายเงินเพื่อกิจการตามมาตรา ๙๗ (๖) เมื่อแผนงานประจำปีได้รับอนุมัติจาก กกพ. และถึงกำหนดการใช้เงินตามแผนข้อ๒๐ ให้ใช้สำเนาใบฝากเงินหรือรายงานการโอนเงินของธนาคาร และหนังสือยืนยันการรับเงิน หรือใบเสร็จรับเงินเป็นหลักฐานการจ่ายเงินส่วนที่ ๒การใช้จ่ายเงินกองทุน ข้อ๒๑ ให้ผู้รับการจัดสรรเงินกองทุนเพื่อใช้จ่ายตามมาตรา๙๗ (๑)และให้ผู้รับการจัดสรรเพื่อการชดเชยผู้ใช้ไฟฟ้าที่ต้องจ่ายค่าไฟฟ้าแพงขึ้นผ่านสูตรการปรับอัตราค่าไฟฟ้าโดยอัตโนมัติตามมาตรา๙๗ (๒) ส่งรายงานการใช้จ่ายเงินกองทุนที่ได้รับการจัดสรรให้ สกพ. ทราบข้อ๒๒ การใช้จ่ายเงินที่ได้รับจัดสรรเพื่อกิจการตามมาตรา๙๗ (๓) (๔) และ (๕) ให้ถือปฏิบัติตามระเบียบที่ กกพ. กำหนดข้อ๒๓ ให้ สกพ.ใช้จ่ายเงินที่ได้รับจัดสรรเพื่อกิจการตามมาตรา ๙๗ (๖) ตามแผนงานประจำปีที่ได้รับอนุมัติจากกกพ. ซึ่งต้องประกอบด้วยรายการ ดังต่อไปนี้(๑)ค่าใช้จ่ายในการบริหารกองทุน(๒)สำรองไว้ใช้ในกรณีฉุกเฉินเพื่อเยียวยาหรือบรรเทาความเสียหายในเบื้องต้นจากผลกระทบที่มีสาเหตุจากโรงไฟฟ้า(๓)อุดหนุนให้กับการพัฒนาหรือฟื้นฟูท้องถิ่นที่ได้รับผลกระทบจากการดำเนินงานของโรงไฟฟ้าที่ได้รับการจัดสรรเงินจำนวนน้อยไม่เพียงพอต่อการพัฒนาหรือฟื้นฟูท้องถิ่นข้อ๒๔ เมื่อโครงการที่ได้รับการจัดสรรเงินกองทุนเพื่อกิจการตามมาตรา๙๗ (๔) และ (๕) ดำเนินการเสร็จสิ้นให้ผู้ได้รับการจัดสรรปิดบัญชีเงินฝากธนาคารและส่งเงินเหลือจ่ายพร้อมดอกผลทั้งหมดคืนสกพ. ภายในหกสิบวันนับจากวันเสร็จสิ้นโครงการหมวด ๔การบัญชี ข้อ๒๕ ให้ สกพ.จัดทำบัญชีของกองทุนตามหลักสากล และแยกบัญชีจาก สกพ. อย่างชัดเจนข้อ๒๖ ให้ สกพ. จัดให้มีการตรวจสอบภายในเกี่ยวกับการเงิน การบัญชี และการพัสดุของกองทุน และรายงานผลการตรวจสอบให้ กกพ.ทราบอย่างน้อยปีละหนึ่งครั้งข้อ๒๗ ให้ สกพ.จัดทำรายงานการรับจ่ายเงินกองทุนและให้จัดทำงบการเงินประจำปีให้สำนักงานตรวจเงินแผ่นดินตรวจสอบภายใน ๑๒๐ วันนับตั้งแต่วันสิ้นปีงบประมาณของ สกพ. และเมื่อสำนักงานตรวจเงินแผ่นดินตรวจสอบรับรองแล้วให้รายงานให้ กกพ. ทราบข้อ๒๘ ในกรณีผู้ที่ได้รับการจัดสรรเงินกองทุนเป็นหน่วยงานของรัฐทรัพย์สินที่ได้มาโดยใช้เงินกองทุนให้เป็นกรรมสิทธิ์ของผู้ที่ได้รับการจัดสรรสำหรับผู้ที่ได้รับการจัดสรรเงินกองทุนที่มิใช่หน่วยงานรัฐ ให้ดำเนินการตามที่ กกพ. กำหนดข้อ๒๙ ในการดำเนินงานด้านการเงินการบัญชี การพัสดุ การตรวจสอบภายใน และการจัดทำรายงานประจำปีเกี่ยวกับกองทุน ให้สกพ. ปฏิบัติตามระเบียบ ข้อบังคับ ของ กกพ. ในเรื่องนั้น ๆ โดยอนุโลมหมวด ๕การหาผลประโยชน์ ข้อ๓๐ ให้ สกพ.นำเงินกองทุนไปหาผลประโยชน์ดังนี้(๑)ฝากไว้กับธนาคาร(๒)ซื้อพันธบัตรรัฐบาล หรือพันธบัตรรัฐวิสาหกิจ(๓)นอกจาก (๑) และ (๒) ให้นำเสนอ กกพ. เพื่อพิจารณาอนุมัติบทเฉพาะกาล ข้อ๓๑ ให้การไฟฟ้าฝ่ายผลิตแห่งประเทศไทยในฐานะผู้รับใบอนุญาตประกอบกิจการไฟฟ้านำส่งเงินที่เก็บเข้ากองทุนพัฒนาชุมชนในพื้นที่รอบโรงไฟฟ้าที่ยังคงเหลืออยู่กับการไฟฟ้าฝ่ายผลิตแห่งประเทศไทยทั้งหมดพร้อมทั้งดอกผล(ถ้ามี) เข้ากองทุนภายใน ๑๐ วันทำการ นับถัดจากวันที่ได้รับแจ้งจาก สกพ.โดยให้แยกบัญชีว่าด้วยเงินดังกล่าวได้เก็บจากผู้รับใบอนุญาตประกอบกิจการไฟฟ้าประเภทใบอนุญาตผลิตไฟฟ้ารายใดเป็นจำนวนเท่าใด เพื่อจัดสรรเป็นค่าใช้จ่ายตามมาตรา ๙๗ (๓) สำหรับท้องถิ่นที่ผู้รับใบอนุญาตประกอบกิจการไฟฟ้าประเภทใบอนุญาตผลิตไฟฟ้านั้นตั้งอยู่ประกาศ ณ วันที่ ๑๒พฤศจิกายน พ.ศ. ๒๕๕๓ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๒๘ ธันวาคม ๒๕๕๓ณัฐวดี/ตรวจ๒๘ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๖ ง/หน้า ๑/๒๐ ธันวาคม ๒๕๕๓